**Gazdasági összefoglaló, közbeszerzési összesítő (2018.04.09.-2018.04.15.)**

**Kilencszáznál is több mezőgazdasági szövetkezet van bejegyezve Romániában, ám a cégbíróság adatai szerint a 200-at sem éri el azon szövetkezetek száma, amelyek árbevétellel rendelkeztek 2016-ban.** A szakemberek szerint ennek az oka abban keresendő, hogy sok termelő nem érti, hogy mire való egy szövetkezet, szakmai tömörülésként használják, azt remélve, hogy azon keresztül juthatnak több állami támogatáshoz. A tíz legnagyobb romániai mezőgazdasági társulás között **egy szatmári, egy szilágysági és egy Kolozs megyei** található, együttesen 115 millió lej (25 millió euró) értékű húst, tejet és élőállatot állítanak elő. A Szatmár megyei Alsószoporban működő, baromfitenyésztésre szakosodott Agroprod Crasna szövetkezetnek sikerült negyvenszeresére növelnie a forgalmát azt követően, hogy 2015 végén uniós finanszírozással felépített egy vágóhidat, így az ország harmadik legnagyobb szövetkezetévé vált 51 millió lejt (11 millió eurót) meghaladó árbevétellel. A legjobbak között még ott van a szilágycsehi Transilvania Pig, valamint az apahidai Someș Arieș is. Előbbi 19 tövisháti sertéstenyésztőt tömörít magába, akik éves szinten 80 ezer állatot adnak el a vágóhidaknak, 2016-ban pedig 41,5 millió lej árbevételt valósítottak meg. A 70 tagból álló Someș Arieș szövetkezet tejet és élőmarhát értékesít, éves forgalma 5 millió euró körül mozog.

<http://www.maszol.ro/index.php/gazdasag/94915-erdelyi-magyar-gazdak-is-vannak-az-orszag-legnagyobb-szovetkezeteiben>

**A nagyváradi szemétszállítási vállalat (RER) egy hónapig ingyen tesztelheti a debreceni Electromega Kft. elektromos hulladékgyűjtő autóját.** Az Electromega a Magyar Nemzeti Kereskedőház (MNKH Zrt.) nagyváradi irodájának segítségével jutott el Nagyváradra és promóciós céllal adta át a járművet a szemétszállítással foglalkozó vállalatnak. A sajtótájékoztatóval egybekötött átadáson jelen volt Florin Birta nagyváradi alpolgármester, Pálhegyi Zoltán, a RER igazgatója, valamint Kőszegi Dániel, az Electromega Kft. igazgatója is. Romániában először mutatták be a 18 tonnás járművet, ezen kívül a cégnek 13 és 26 tonnás terméke is van. A tesztelésre átadott, Scania alvázra készített kocsinak 150.000 euróba kerül az elektromos meghajtása, amely ár a különböző kiegészítőkkel 300.000 euróig is felmehet.

<http://www.erdon.ro/elektromos-kukasautot-tesztel-a-nagyvaradi-rer/3825104>

**Múlt heti rendkívüli ülésén Nagyvárad önkormányzata több nagyszabású projektet is jóváhagyott, amelyek értelmében termálvíz felhasználására és lakónegyedek felújítására is pályázik majd a város.**  A Nufărul I (az egykori Váradszőlős) termálvizes fűtését célzó 19 millió értékű projektre – ebből az önrész megközelítőleg 4 millió euró – a Nagy Infrastrukturális Fejlesztési Operatív Program keretében (POIM) pályáznának, a kivitelezésre 24 hónapot szánnak. A termálvíz hasznosításáról szóló beruházás 6.217 lakás, közintézmény és cég fűtését tenné lehetővé. A tervek szerint 3 lakónegyedet is felújítanának – gyalogosövezetek, padok, kerékpártartók, szökőkutak létrehozásával – egy 7,3 millió euró értékű beruházás keretében, amely támogatási összegre a Regionális Operatív Programból (POR) pályáznának. A közbeszerzések lebonyolítását követően még ez év őszén nekikezdenének a munkálatoknak.

<http://www.maszol.ro/index.php/gazdasag/94862-termalviz-felhasznalasara-es-lakonegyedek-felujitasara-palyaznak-nagyvaradon>

**A Temesvári Nemzetközi Repülőtér több mint 355.000 utast jegyzett az első negyedévben, csupán 2,6%-kal többet, mint egy évvel korábban.** Ez a növekedés jóval alacsonyabb, mint, az egy évvel korábbi érték, amikor 70%-os növekedést értek el 2016-hoz viszonyítva. 2017-ben 1,6 millió utas fordult meg a reptéren, az előrejelzések szerint 2018-ra elérik a 2 milliót, amit nem lesz könnyű tartani, hiszen a Blue Air törölte az összes Temesvárról induló belföldi járatát és a Ryanair is hétről kettőre csökkentette a járatainak számát. A Tarom időközben átvette a belföldi járatokat, de a vártnál még így is mérsékeltebb ütemben növekedik a repülőtér forgalma.

<http://www.zf.ro/companii/aeroportul-din-timisoara-pierde-din-ritm-doar-2-6-plus-in-t1-17131268>

**A Főkonzulátus Külgazdasági Irodáját érintő fontosabb gazdasági események:**

**Telegdi Andrea KGA 2018. április 13-án részt vett a Környezet- és Természetvédő Civil Szervezetek XXVIII. Országos Találkozóján Kalotaszentkirály-Zentelkén.** A rendezvényen magyar kormányzati részről V. Németh Zsolt környezetügyért, agrárfejlesztésért és hungarikumokért felelős államtitkár (FM), valamint Szili Katalin, a Nemzeti Fenntartható Fejlődés Tanács tiszteletbeli elnöke köszöntötte a résztvevőket. Az országos találkozón 100 civil szervezet képviseltette magát a Kárpát-medencéből több mint 500 résztvevővel. A tanácskozás fő tematikája a tájgazdálkodás és biológiai sokféleség megőrzése volt a Kárpát-medencében. Az öröklött sokszínűség fenntartását a kormány is több programmal támogatja – pl. Zárkerti Revitalizációs Program, Állami Génmegőrzési Stratégia –, de mindezek mellé elengedhetetlen a társadalmi elfogadása is a jogszabályoknak, hangsúlyozta a környezetügyért, agrárfejlesztésért és hungarikumokért felelős államtitkár.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **orvosi felszerelések közbeszerzése** | **Sebészeti anyagok beszerzése** (Bihar megye) | | 2018.05.22. | 1.502.284,18 | **SPITAL CLINIC JUDETEAN DE URGENTA ORADEA**, Cím: STR. REPUBLICII NR. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
|  | **orvosi felszerelések közbeszerzése** | **Orvosi felszerelések és eszközök beszerzése** (Bihar megye) | | 2018.05.24. | 1.347.185,04 | **SPITAL CLINIC JUDETEAN DE URGENTA ORADEA**, Cím: STR. REPUBLICII NR. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
|  | **orvosi felszerelések közbeszerzése** | **Artroszkópos rendszer beszerzése** (Kolozs megye) | | 2018.05.21. | 84.434,67 | **Universitatea de Medicina si Farmacie "Iuliu Hatieganu" Cluj-Napoca**, Cím: Victor Babes, nr. 8, Cluj-Napoca, Cod postal: 400012, Romania, Tel. +40 264597256, Email: achizitii@umfcluj.ro, www.umfcluj.ro, Kapcsolattartó személy: Ioan Budai |
| **éPíTKEZéSEK** | **építkezések és javítások közbeszerzése** | **Kolozsváron a Mos Ion Roata utcában temető kivitelezése** (Kolozs megye) | | 2018.05.17. | 13.161.847,16 | **Municipiul Cluj-Napoca**, Cím: str. Motilor, nr. 3, Cluj-Napoca, Cod postal: 400001, Romania, Tel. +40 264596030, E-mail: achizitiipublice@primariaclujnapoca.ro, Fax: +40264431575, www.primariaclujnapoca.ro, Kapcsolattartó személyek: Titus Pop, Lucia Lupea |
|  | **építkezések és javítások közbeszerzése** | **Az aradi UTA stadion gyepszőnyegének lefektetése, öntözőrendszerének és fűtésrendszerének kiépítése** (Arad megye) | | 2018.05.16. | 676.684,46 | **MUNICIPIUL ARAD**, B-DUL REVOLUTIEI NR. 75, Arad, Cod postal: 310130, Romania, Tel. +40 257281850/289/350, Email: adam.bezsnei@primariaarad.ro, achizitii@primariaarad.ro, Fax: +40 257281450, www.primariaarad.ro, Kapcsolattartó személy: Adam Bezsnei |
|  | **építkezések és javítások közbeszerzése** | **A tasnádi 110/20kV-os transzformátor állomás korszerűsítése** (Szatmár megye) | | 2018.05.21. | 1.416.320,79 | **Societatea De Distributie a Energiei Electrice Transilvania Nord SA**, Cím: str. Ilie Macelaru nr. 28A, Cluj-Napoca, Cod postal: 400380, Romania, Tel. +40 264205435, Email: mihaiela.oltean@tnd.electrica.ro, Fax: +40 264205425, www.electrica.ro, Kapcsolattartó személy: Ioana Mihaiela Oltean |
|  | **építkezési szolgáltatások közbeszerzése** | **Megvalósíthatósági és kivitelezési tervdokumentációk elkészítése a Calinesti-i vízgyűjtőtó kapacitásának növelése és a víz elvezetésének szabályozása** (Szatmár megye) | | 2018.05.18. | 1.434.868,29 | **ADMINISTRATIA BAZINALA DE APA SOMES TISA**, Cím: Vanatorului nr. 17, Cluj-Napoca, Cod postal: 400213, Romania, Tel. +40 264433028, Email: victor.sintu@dast.rowater.ro, Fax: +40 264433026, www.rowater.ro/dasomes, Kapcsolattartó személy: Radu Flaviu |
| **IT&C** | **informatikai eszközök és szoftverek közbeszerzése** | **Asztali és hordozható számítógépek beszerzése** (Kolozs megye) | | 2018.05.17. | 492.914,12 | **UNIVERSITATEA "BABES-BOLYAI"**, Cím: str. Kogalniceanu nr. 1, Cluj-Napoca, Cod postal: 400084, Romania, Tel. +40 264405342, Email: tiberiu.morosan@ubbcluj.ro, Fax: +40 264592838, www.ubbcluj.ro, Kapcsolattartó személy: Tiberiu Morosan |
|  | **informatikai eszközök és szoftverek közbeszerzése** | **TETRA standardok szerinti digitális rádiókommunikációs rendszer beszerzése** (Temes megye) | | 2018.05.22. | 330.991,00 | **DIRECTIA POLITIEI LOCALE TIMISOARA**, Cím: STR. AVRAM IMBROANE NR. 54, Timisoara, Cod postal: 300129, Romania, Tel. +40 256246/112/206008, Email: monica.segneanu@politialoctm.ro, Fax: +40 256246/112, www.polcomtim.ro, Kapcsolattartó személy: Segneanu Monica |
| **JÁRMŰVEK** | **járművek közbeszerzése** | **20 db elektromos busz beszerzése, illetve gyorstöltő állomások kialakítása Tordán** (Kolozs megye) | | 2018.05.22. | 9.705.092,09 | **Municipiul Turda**, Cím: P-ta 1 Decembrie 1918, Nr. 28, Turda, Cod postal: 401184, Romania, Tel. +40 264313160, Email: licitatii.budusan@yahoo.com, Fax: +40 264317081, www.primturda.ro, Kapcsolattartó személy: Floare Budusan |
| **SZOLGÁLTATÁSOK** | **egyéb közbeszerzések** | **Ingatlanok és egyéb tárgyi eszközök szakértői értékbecslése** (Temes megye) | | 2018.05.24. | 1.650.648,09 | **Municipiul Timisoara**, Cím: Bv. C.D.Loga nr. 1, Timisoara, Cod postal: 300030, Romania, Tel. +40 256408478, Email: achizitiipublice@primariatm.ro, www.primariatm.ro, Kapcsolattartó személy: Lavinia Alexandrescu |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |